CELEX: 62017TN0359
Language: bg
Date: 2017-06-07 00:00:00
Title: Дело T-359/17: Жалба, подадена на 7 юни 2017 г. — Aldo Supermarkets/EUIPO — Aldi Einkauf (ALDI)

31.7.2017   
            
            
               BG
            
            
               Официален вестник на Европейския съюз
            
            
               C 249/41
            
         Жалба, подадена на 7 юни 2017 г. — Aldo Supermarkets/EUIPO — Aldi Einkauf (ALDI)
   (Дело T-359/17)
   (2017/C 249/56)
   Език на жалбата: френски
   
      Страни
   
   
      Жалбоподател: Aldo Supermarkets (Варна, България) (представител: C. Saettel, avocate)
   
      Ответник: Служба на Европейския съюз за интелектуална собственост (EUIPO)
   
      Друга страна в производството пред апелативния състав: Aldi Einkauf GmbH & Co. OHG (Есен, Германия)
   
      Данни за производството пред EUIPO
   
   
      Заявител на спорната марка: другата страна в производството пред апелативния състав
   
      Спорна марка: словната марка на ЕС „ALDI“ – Заявка за регистрация №o12 749 586
   
      Производство пред EUIPO: производство по възражение
   
      Обжалвано решение: решение на четвърти апелативен състав на EUIPO от 29 март 2017 г. по преписка R 976/2016-4
   
      Искания
   
   Жалбоподателят моли Общия съд:
   
               —
            
            
               да отмени обжалваното решение,
            
         
               —
            
            
               да осъди EUIPO да заплати съдебните разноски.
            
         
      Изложени основания
   
   
               —
            
            
               Нарушение на правило 19 от Регламент №o2868/95;
            
         
               —
            
            
               Противоречие в мотивите, тъй като в точка 18 от обжалваното решение апелативният състав е приел, че формулярът за възражение съдържа цветно изображение на по-ранната марка и в точка 24 от обжалваното решение е приел, че жалбоподателят е представил файл от тип „pdf“, съдържащ цветното изображение на марката, докато тези твърдения не са в съответствие със съдържащата се в точки 22 — 25 от обжалваното решение констатация, че по същество жалбоподателят не е доказал съществуването на по-ранната си марка, тъй като не е представил цветно изображение на тази марка;
            
         
               —
            
            
               Нарушение на правото на защита и на принципа на състезателност, тъй като апелативният състав е изтъкнал служебно нарушението на правило 19 от регламента за изпълнение, без да изслуша страните относно това основание, докато принципът на състезателност изисква апелативните състави да изслушват страните относно всички основания, които възнамеряват да изтъкнат служебно;
            
         
               —
            
            
               Нарушение на член 42, параграф 2 от Регламент №o207/2009 и на правило 22, параграфи 3 и 4 от регламента за изпълнение.